04/11/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 17 de outubro de 2013, da Xefatura Territorial da Coruña, pola que se aproba o proxecto e desmantelamento dunha instalación eléctrica no concello de Cee (expediente IN407A 266/2009)

Resolución do 17 de outubro de 2013, da Xefatura Territorial da Consellería de Economía e Industria da Coruña, pola que se aproba o proxecto de execución e o desmantelamento dunha instalación eléctrica no concello de Cee (expediente IN407A 266/2009). Visto o expediente para outorgamento de aprobación do proxecto de execución da instalación eléctrica que a seguir se cita: Solicitante: Electra de Jallas, S. A. (na actualidade Unión Fenosa Distribución, S. A.) Enderezo social: Avda. de Arteixo, 171, 15007 - A Coruña. Denominación: modificado I LMT, CT Bazarra. Situación: concello de Cee. Características técnicas: Liña eléctrica de media tensión aérea a 20 kV, de 0,04 km, coa orixe en apoio existente da POT-803 ao CT Bazarra e final no centro de transformación proxectado, en condutor RHZ1-2OL-12/20 Kv 3(1X240) Al. Centro de transformación prefabricado UNIBLOC 3L+1P, cunha potencia de 400 kVA relación de transformación de 20.000/400-230 V, substituíndo o actual CT Bazarra ( a desmantelar). En virtude da resolución do 7 de novembro de 2012 da Dirección Xeral de Industria, Enerxía e Minas autorizouse o cambio de titularidade e a subrogación dos dereitos e obrigas asumidos en virtude das autorizacións administrativas outorgadas, no territorio da Comunidade Autónoma de Galicia, a nome de Electra del Jallas, SAU a favor de Unión Fenosa Distribución, S. A. A dita autorización supeditouse a que Unión Fenosa Distribución, S. A. acreditase nun prazo de seis meses a transmisión da dita titularidade e a comunicase nun prazo dun mes dende que se fixera efectiva. O 18 de xaneiro de 2013, Unión Fenosa Distribución, S. A. comunicou á Dirección Xeral de Industria, Enerxía e Minas a devandita transmisión, quedando constancia que o 4 de decembro de 2012 se elevou a pública a escritura de fusión da sociedade Unión Fenosa Distribución, S. A. e Electra del Jallas, SAU outorgada ante o notario de Madrid D. Fernando de la Cámara García, baixo o número 2.571 do seu protocolo e sendo inscrita no Rexistro Mercantil de Madrid o 31 de decembro de 2012, tomo 30183, libro 0, folio 105, sección 8, folla M503809, inscrición ou anotación 28. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Aprobar o proxecto de execución do modificado I e o desmantelamento do actual CT Bazarra da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Previo á solicitude de altas de posta en servizo deberá haberse modificado o punto de entronque coa instalación particular existente. En relación ao desmantelamento: – Deberán dar íntegro cumprimento ao establecido no proxecto presentado, e o tratamento dos residuos farase conforme ao establecido na Lei 22/2011 e demais lexislación de aplicación na materia. – A autorización, outórgase sen prexuízo de terceiros e independentemente das autorizacións, licenzas ou permisos de competencia municipal, provincial u outros necesarios para a realización das obras das instalacións. – Unha vez finalizado o desmantelamento procederase a comunicalo a esta Xefatura Territorial para se fagan as comprobacións técnicas que se consideren oportunas e levantar o acta de peche da instalación. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 17 de outubro de 2013. Susana Vázquez Romero Xefa territorial da Coruña